stanford-oval/wikipedia huggingface dataset:
גדוד נהגי הפרדות
הערות שוליים

↑  פְּרָדוֹת ביחיד: פִּרְדָּה
↑  על פי אחת התעודות בדף זה, גם: Zion Transport Corps
↑  המקור: ניר מן, בריטים, ציונים וחיות אחרות - תשעים שנה להצהרת בלפור, ה-2 בנובמבר 1917, מקור ראשון, 9 נובמבר 2007.
↑  יהושע בן-אריה, (עורך), "ירושלים בתקופת המנדט הבריטי - העשייה והמורשת", הוצאת: משכנות שאננים, יד יצחק בן-צבי, ירושלים, 2003, פרק :"התפתחות שירותי הרפואה בירושלים בתקופת השלטון הבריטי", פרופ' שמואל ניסן (קצנלסון), עמוד 331
↑  "רוטה" פירושה "פלוגה" ברוסית, כך כינה טרומפלדור את יחידות הגדוד
↑  12 חללים מוזכרים באתר יזכור של משרד הביטחון
| זאב ז'בוטינסקי |
| --- | --- | --- |
| פעילות פוליטית וחברתית | גדוד נהגי הפרדות • הגדודים העבריים • ברית החייל  • ציונות רוויזיוניסטית • ברית הציונים הרוויזיוניסטים • בית"ר • ארגון צבאי לאומי • הסתדרות ציונית חדשה • הסכמי בן-גוריון–ז'בוטינסקי • הסתדרות העובדים הלאומית • תוכנית האווקואציה |  |
| משפחתו | יוענה ז'בוטינסקי (אשתו) • ערי ז'בוטינסקי (בנו) • זאב ז'בוטינסקי (נכדו) |  |
| כתביו | מגילת הגדוד • שמשון (ספר) • חמשתם • כן, לשבור! • על קיר הברזל • האתיקה של קיר הברזל • מתוך קרירות ואיתנות |  |
| שיריו | שיר אסירי עכו • שיר הדגל • שיר תל-חי • שמאל הירדן • שיר בית"ר • הנדר • שיר אל-על • כולה שלי • תרגום: העורב (פואמה) |  |
| הנצחה | יום זאב ז'בוטינסקי • פארק ז'בוטינסקי • מצודת זאב • גבעת זאב • פסגת זאב • כפר הנוער יוענה ז'בוטינסקי • מכון ז'בוטינסקי • ארכיון מכון ז'בוטינסקי • כביש 481 • כביש 441 • נחלת ז'בוטינסקי • תחנת ז'בוטינסקי • הילכו שניים יחדיו |  |
| שונות | קבורה בישראל • חלקת משפחת ז'בוטינסקי • מסדר ע"ש זאב ז'בוטינסקי • פרס ז'בוטינסקי לספרות ומחקר |  |
| הגדודים העבריים |
| --- | --- | --- |
| אישים | ג'ון הנרי פטרסון • זאב ז'בוטינסקי • יוסף טרומפלדור | דגל הראשון ליהודה |
| יחידות | גדוד נהגי הפרדות • רגימנט הפוסיליירים המלכותי | דגל הראשון ליהודה |
| אתרים | בית הגדודים • חניון הגדודים העבריים | דגל הראשון ליהודה |
| מסמכים | מגילת הגדוד • הגדודים העבריים בארץ ישראל | דגל הראשון ליהודה |
חיילים בגדוד נהגי הפרדות, 1915
יוסף טרומפלדור במדים
גדוד נהגי הפרדות, 1915, צלם: אברהם מלבסקי
דמות נהג פרדה במוזיאון בית הגדודים באביחיל
גיבורי חולית

גיבורי חולית היא רביעיית ספרים מאת בריאן הרברט וקווין ג'יי. אנדרסון שעלילתם מתרחשת ביקום של הספר חולית. הספר הראשון, פול של חולית, יצא ב-2008.
על פי הסופרים, החצי הראשון של הרביעייה מתרחש בין עלילות חולית ועלילות משיח חולית, כאשר הנסיכה אירולן הופכת להיות ההיסטוריונית הרשמית של חייו של פול מואד'דיב אטריידיס. החצי השני של הרביעייה יכיל את כתביה של אירולן, המספרים על שנותיו המוקדמות של פול (בין עלילות חולית בית קורינו לבין עלילות חולית).
כותרות הספרים

אלה שמות הספרים הצפויים. הם עשויים להשתנות לפני צאת הספרים.
פול של חולית (Paul of Dune; יצא ב-2008)
הרוחות של חולית (The Winds of Dune)
כס המלוכה של חולית (The Throne of Dune)
| סדרת חולית המלאה |
| --- | --- | --- |
| מאת פרנק הרברט | מאת פרנק הרברט |  |
| ספרי הסדרה המקורית | חולית • משיח חולית • ילדי חולית • הקיסר האל של חולית • כופרי חולית • בית הלשכה חולית |  |
| מאת בריאן הרברט וקווין ג'יי. אנדרסון | מאת בריאן הרברט וקווין ג'יי. אנדרסון |  |
| פרלוד לחולית | חולית בית אטריידס • חולית בית הארקונן • חולית בית קורינו |  |
| אגדות חולית | חולית הג'יהאד הבטלרייאני • חולית אדם נגד מכונה • חולית קרב קורין |  |
| חולית 7 | ציידי חולית • עקלתוני חולית (הערה: שני הספרים האלו מהווים המשך לסדרה המקורית והושלמו לפי טיוטות של פרנק הרברט) |  |
| גיבורי חולית | פול איש חולית • ג'סיקה אשת חולית • אירולן אשת חולית |  |
| עיבודים נוספים | עיבודים נוספים |  |
| עיבודים נוספים | חולית (1984) • חולית: המיני-סדרה • ילדי חולית: המיני-סדרה • חולית: משחקי המחשב (Dune II, Dune 2000) • חולית של חודורובסקי • חולית (2021)  • חולית: חלק שני • חולית: האחיות |  |
| מושגים ביקום חולית | מושגים ביקום חולית |  |
| מושגים | אראקיס • בנות גשרית • גילדת נווטי החלל • דררים • הג'יהאד הבאטלריאני • מרקוח • עקלתון • קפיצת הדרך |  |
| בתים ועמים | בית אטריידס • בית קורינו • בית הארקונן • בנות גשרית • הדררים • האייקסים • הטליילאסו • המטרונות הכבודות |  |
| דמויות מרכזיות | פול-מואד'דיב אטריידס • הגבירה ג'סיקה • האם הנערצה גאיוס הלן מוהיאם • הדוכס לטו • הקיסר האל לטו השני • עאלייה • הברון ולדימיר הארקונן • פייד ראותה • הפאדישח שאדאם הרביעי • הנסיכה אירולן • דנקן איידהו • סקייטל |  |
ד'תת"ס

ד'תת"ס (4860)  היא שנה עברית  אשר  החלה ביום א' בתשרי, אור ל-19 בספטמבר 1099 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 1100. שנה מסוג בחג, איננה מעוברת, ואורכה 353 ימים. זו שנה שנייה לשמיטה.
אירועים

ה' באלול - מסע הצלב הראשון: קרב אשקלון: הצלבנים מביסים את הסרצנים וממלכת ירושלים קמה תחת שלטונו של גוטפריד מבויון
נפטרו

י' באב - גוטפריד מבויון, שליטה הראשון של ממלכת ירושלים הצלבנית (נולד בשנת ד'תת"ך לערך)
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גוטמיק

| --- | --- |
סימון באירוע "הדראגקון של רופול" (אנ') בלוס אנג'לס, 2022
סימון באירוע "הדראגקון של רופול" (אנ') בלוס אנג'לס, 2022
 לידה:  19 באוגוסט 1996 (בן 28) ארצות הברית סקוטסדייל, אריזונה, ארצות הברית
 מדינה:  ארצות הברית
 כינויים נוספים:  קייד גוטליב   Kade Gottlieb
 ידוע בשל:  המרוץ לדראג של רו פול: עונה 13
 השכלה:  מכון האופנה לעיצוב ומרצ'נדייזינג (FIDM)
 עיסוק:  דראג קווין, מאפר
 gottmik.com
קייד גוטליב (באנגלית: Kade Gottlieb; נולד ב-19 באוגוסט 1996), המוכר יותר בשם הבמה גוטמיק (Gottmik), הוא אמן דראג ומאפר אמריקאי. גוטליב היה לגבר הטרנס הראשון מחוץ לארון שהשתתף ב"המרוץ לדראג של רו פול", והגיע בתיקו למקום השלישי בעונתה ה-13 של הסדרה. בנוסף, גוטמיק מנחה את הפודקאסט "No Gorge" לצד הדראג קווין העמיתה ויולט צ'אצ'קי.
ראשית חייו

גוטליב נולד במדינת אריזונה שבארצות הברית, ובגיל צעיר אימצה אותו משפחה שמרנית מהעיר סקוטסדייל. הוא למד בבית הספר הקדם-אקדמי נוטרדאם. בגיל 18 החל להתנסות בדראג. לאחר שסיים את בית הספר התיכון, הוא המשיך בקריירה בתעשיית האופנה ולשם כך עבר לגור בלוס אנג'לס, שם עבר את השינוי המגדרי (אנ') שלו וכן פיתח את כישוריו בתחום הקוסמטיקה והדראג. הוא סיים תואר בפיתוח מוצר ממכון האופנה לעיצוב ומרצ'נדייזינג (FIDM).
קריירה > איפור

בנוסף לעבודתו כאמן דראג, גוטליב הוא מאפר. בין היתר הוא איפר את סינדי קרופורד, טודריק הול, פריס הילטון, היידי קלום, אדם למברט, פרנץ' מונטנה וטינשיי, וכן את מתמודדי "המרוץ לדראג" אלסקה ת'אנדרפאק, דיטוקס אייקאנט (אנ'), ג'יה גאן (אנ'), שאנג'לה, ויולט צ'אצ'קי וויליאם בלי (אנ'). עבודתו המקצועית, אשר תוארה על ידי רוז דומו ממגזין אאוט כ"[נעה] מקונספטואלית מאוד למלומדת", הופיעה על שערי מגזיני האופנה האמריקאיים Flaunt (אנ'),‏ Nylon (אנ') ו-Paper (אנ'). הוא איפר את אמנדה לפור ופבלו ויטאר בהופעותיהן על שער מגזין גיי טיימס. בשנת 2020, גוטליב איפר את הראפר ליל נאז X לרגל ליל כל הקדושים, כשהתחפש לניקי מינאז'. כמו כן, הוא איפר את הסלבריטאים שהופיעו בווידאו קליפ לסינגל של הזמרת-יוצרת טיילור סוויפט "You Need to Calm Down" משנת 2019.
קריירה > "המרוץ לדראג של רו פול" ולאחריה

בשנת 2021, גוטליב היה לגבר הטרנס הראשון מחוץ לארון שהשתתף בתוכנית הטלוויזיה "המרוץ לדראג של רו פול", כאשר נכנס לעונתה ה-13. ביצועיו בתחרות נחשבו לטובים, הוא זכה בשני אתגרים (אתגר ה"נשף" ואתגר Snatch Game (אנ') במסגרתו הופיעה גוטמיק בתור פריס הילטון), כאשר לבסוף היה בין ארבעת המתחרים האחרונים שנותרו, לצד קנדי מיוז (אנ'), סימון ורוזה (אנ'). בפרק הגמר הוא הודח לאחר הסיבוב הראשון בקרב "Lip Sync For Your Life" נגד סימון (עם השיר " Gimme More" מאת בריטני ספירס), שלבסוף זכתה בעונה, וסיים במקום השלישי בתיקו עם רוזה.
לאחר השתתפותו ב"המרוץ לדראג", גוטמיק חתמה בסוכנות הכישרונות Voss Events, והחל להופיע ברחבי ארצות הברית במסגרת סיבוב מופעי הדראג "Drive 'N Drag Saves 2021" (אנ') אשר נערך במתכונת דרייב אין (בשל מגפת הקורונה), בהשתתפות מתחרי "המרוץ לדראג של רו פול" לאורך השנים. בשנת 2022 הצטרפה גוטמיק גם לסיבוב מופעי הדראג "Werq the World" (אנ') של משתתפי תוכנית הטלוויזיה, שנערך באירופה.
באוקטובר 2021, גוטמיק הופיעה בסיבוב מופעי הדראג לליל כל הקדושים "Night of the Living Drag Halloween" מטעם Voss Events, לצד משתתפים נוספים של "המרוץ לדראג", בהם ויולט צ'אצ'קי, אליסה אדוורדס, אקווריה, ג'יידה אסנס הול, קנדי מיוז (אנ'), פלסטיק טיארה, רוזה (אנ') וקים צ'י (אנ').
באפריל 2024 הוכרז כי תשתתף בעונה התשיעית של המרוץ לדראג: אולסטארס.
קריירה > במדיה

בינואר 2021 גוטמיק פתחה ערוץ יוטיוב. כמו כן, גוטליב הופיעה גם בערוציהם של ג'יג'י גורג'ס (אנ'), פרל (אנ'), ג'יימס צ'ארלס ו-World of Wonder (אנ'). גוטליב הופיע על שער מגזין הלהט"ב אטיטיוד (אנ') עבור גיליון האופנה שלו לחודש אפריל 2021. מגזין קוסמופוליטן הזמין את גוטליב להדגים כיצד הוא הופך לגוטמיק.
בראיון שהעניק ביולי 2021 למגזין אנטרטיינמנט ויקלי, נחשף כי מפיקי הרימייק (אנ') לסרט האימה הבריטי "מעורר השאול" משנת 1987 הזמינו את גוטליב לאודישן עבור גילום הדמות פינהד, מהתפקידים הראשיים בסרט. זאת, לאחר שבגמר העונה ה-13 של "המרוץ לדראג של רו פול" הופיע גוטליב על המסלול בתלבושת בצבעי שחור-לבן, בהשראת דמותו של פינהד.
בספטמבר 2021, גוטליב החל להגיש פודקאסט, מוקלט ומצולם ליוטיוב, בשם "No Gorge", יחד עם עמיתתו ל"המרוץ לדראג של רו פול", ויולט צ'אצ'קי. בפודקאסט השניים משוחחים על "כל מה שקשור לאופנה, חיים ואמנות". גוטמיק היא אחת ממלכות "המרוץ לדראג" בעלת מספר העוקבים הגבוה ביותר ברשת החברתית אינסטגרם, עם יותר מ-1.4 מיליון עוקבים נכון ליוני 2023.
בספטמבר 2022 הופיעה גוטמיק בקליפ לשירם של סם סמית' וקים פטרס "Unholy" יחד עם ויולט צ'אצ'קי. השניים הופיעו לצד סמית' ופטרס גם בהופעתם עם השיר בטקס פרסי הגראמי לשנת 2023.
ב-16 במאי 2023, גוטליב הוציא לאור את ספרו הראשון "The T Guide" דרך הוצאת הספרים הבריטית פינגווין רנדום האוס. הספר, אותו כתב בשיתוף משפיענית היופי הקנדית ג'יג'י גורג'ס (אנ'), עוסק ב"חוויותיו הטרנסיות של הצמד" ומבטא "חגיגה של הביטוי המגדרי – גבר, אישה, א-בינארי ומעבר לכך".
חיים אישיים

גוטמיק תוארה במגזין אאוט כ"גבר טרנס שעושה דראג פמי במיוחד". גוטליב משתמש בכינוי הגוף she/her כאשר מופיע בדראג כגוטמיק, ובכינוי הגוף he/him מחוץ לדמות הדראג.
ג'יג'י גורג'ס (אנ') היא מחבריו הטובים ביותר של גוטמיק; השניים הופיעו יחד על שערי מגזין והשיקו מותג מרצ'נדייז יחד. בנוסף, ג'יג'י סייעה במימון ניתוח החזה של גוטמיק.
גוטמיק מזדהה כפאנסקסואל.
פרסים והוקרה

| שנה | מועמד/עבור | פרס | תוצאה |
| --- | --- | --- | --- |
| 2021 | המרוץ לדראג של רו פול | פרס בחירת הקהל עבור המתחרה בתוכנית תחרותית של השנה | מועמדות |
| 2022 | עצמו | פרס קווירטי (אנ') לפריצת דרך | זכייה |
| 2022 | עצמו | פרס WOWIE עבור גורו היופי הטוב ביותר | זכייה |
דיסקוגרפיה

| שם | שנה | הערות |
| --- | --- | --- |
| "ConDragulations (Cast Version)" | 2021 | רופול בהשתתפות מתחרי "המרוץ לדראג של רו פול: עונה 13" |
| "Lucky" | 2021 | רופול בהשתתפות המתחרים בארבעת המקומות הראשונים ב"המרוץ לדראג של רו פול: עונה 13" |
פילמוגרפיה > טלוויזיה

| שנב | סדרה/סרט | תפקיד | הערות | מקור |
| --- | --- | --- | --- | --- |
| 2021 | המרוץ לדראג של רו פול | מתחרה | עונה 13 (מקום 3/4) |  |
| 2021 | המרוץ לדראג של רו פול: Untucked (אנ') | מתחרה | עונה 13 (ספין אוף) |  |
| 2021 | RuPaul's Drag Race: Corona Can't Keep a Good Queen Down | עצמו | פרק ספיישל |  |
| 2021 | Savage X Fenty Show Vol. 3 (אנ') | עצמו | הפקת מקור של אמזון פריים וידאו |  |
| 2021 | The Bitch Who Stole Christmas (אנ') | טריסטיאן |  |  |
| 2022 | Watch What Happens Live with Andy Cohen | עצמו | אורח |  |
| 2022 | RuPaul's Secret Celebrity Drag Race | עצמו | אורח |  |
פילמוגרפיה > סדרות רשת

| שנה | סדרה | תפקיד | הערות | מקור |
| --- | --- | --- | --- | --- |
| 2018 | Puff Puff Sessions | אורח | הפקת מקור של World of Wonder (אנ') |  |
| 2019 | Transformations | אורח | הפקת מקור של World of Wonder |  |
| 2021 | The X Change Rate | אורח | הפקת מקור של BUILD Series |  |
| 2021 | Whatcha Packin' | אורח | הפקת מקור של VH1 |  |
| 2021 | Ruvealing the Look | אורח | הפקת מקור של VH1 |  |
| 2021 | Cooking With Paris | פריס הילטון | הפקת מקור של נטפליקס |  |
| 2021 | Cosmo Queens | אורח | הפקת מקור של קוסמופוליטן |  |
| 2021 | Glamour Unfiltered | אורח | הפקת מקור של גלמור בריטניה (אנ') |  |
| 2021 | The Must List | אורח | הפקת מקור של אנטרטיינמנט ויקלי |  |
| 2022 | The Pit Stop | אורח | הפקת מקור של VH1 |  |
| 2022 | Fashion Photo RuView | אורח | הפקת מקור של World of Wonder |  |
ראו גם

יש לך חלב? (Got Milk?), סיסמה שיווקית הדומה בצלילה לשם הבמה של גוטליב והיוותה השראה ליצירתו
גיבורי טלמרק

| --- | --- |

כרזת הסרט
 מבוסס על:  הרומן "מגלשים נגד האטום" של קנוט הוקליד
 בימוי:  אנתוני מאן 
 הופק בידי:  בנג'מין פיץ 
 תסריט:  בן ברצמן, איוון מופאט 
 עריכה:  ברט בייטס 
 שחקנים ראשיים:  קירק דגלאס ריצ'רד האריס מייקל רדגרייב  אריק פורטר אולה יקובסון
 מוזיקה:  מלקולם ארנולד 
 צילום:  רוברט קרסקר 
 מדינה:  הממלכה המאוחדת 
 חברה מפיצה:  Rank Organisation, נטפליקס 
 שיטת הפצה:  וידאו על פי דרישה 
 הקרנת בכורה:  1965 
 משך הקרנה:  131 דק' 
 שפת הסרט:  אנגלית
 סוגה:  סרט מלחמה, סרט דרמה 
 תקציב:  5,000,000‏$
 הכנסות:  1,650,000‏$
 דף הסרט ב־IMDb
 
גיבורי טלמרק (באנגלית: The Heroes of Telemark) הוא סרט מלחמה בריטי משנת 1965 בבימויו של אנתוני מאן עם קירק דגלאס, ריצ'רד האריס ומייקל רדגרייב בתפקידים הראשיים.
התסריט מבוסס על הרומן "מגלשים נגד האטום" של קנוט הוקליד (אנ'), מלוחמי המחתרת הנורווגית במלחמת העולם השנייה, שהשתתף בפעולות חבלה בתעשיית המים הכבדים בנורווגיה, שהיו נחוצים לפרויקט הגרעין של גרמניה הנאצית. בסרט הוא מופיע בשם קנוט סטראוד.
חברת Norsk Hydro בנתה בשנת 1934 בית חרושת להפקת מימן בעיירה Rjukan במחוז טלמרק. במקור הוקם המפעל למטרות דישון, והפיק מים כבדים כתוצר לוואי בתהליך. מסיבה זו נתפס המפעל בידי הנאצים בשנת 1941.
הממונה על המפעל היה יוזף טרבובן, גרמני נאצי והקומיסר הנאצי של נורווגיה.
תקציר העלילה

יוזף טרבובן, הרייכסקומיסר של נורווגיה (אריק פורטר), מגיע למפעל המייצר מים כבדים במחוז טלמרק ומודיע למהנדס הראשי נילסן כי עליו להגביר במהירות את ייצור המים הכבדים עבור גרמניה וכי כל חבלה בייצור תגרום להוצאות להורג. הוא מוסר לנילסן את תוכניות המפעל שהוכנו בגרמניה.
המהנדס מצלם את התוכניות ומעביר את המיקרופילם דרך אנשי המחתרת לקנוט סטראוד (ריצ'רד האריס). סטראוד מגיע לאוניברסיטת אוסלו ומוסר את התוכניות לפיזיקאי ד"ר רולף פידרסן (קירק דאגלאס). פידרסן מזהה מיד את משמעות החומר שקיבל ובעזרת סטראוד וחברי מחתרת נוספים, הם משתלטים על ספינת נוסעים נורווגית ומאלצים את הקברניט לשנות את מסלולו ולהפליג ללונדון.
הם מתקבלים על ידי מפקדי הצבא הבריטי שמעבירים להם את החלטתו של צ'רצ'יל שיש להרוס את המפעל וכי עליהם לחזור מיד לנורווגיה בהצנחה ממטוס ולארגן את המחתרת הנורווגית לקראת המבצע ביחד עם אנשי קומנדו בריטים שיוצנחו.
לאחר שהם צונחים בנורווגיה הם מגיעים לבקתה של אנשי המחתרת בה גרים אנה, גרושתו של פידרסן (אולה יקובסון) ודודה (מייקל רדגרייב).
הלוחמים הבריטים נהרגים בהצנחה והמבצע יוצא לפעולה רק על ידי הנורווגים. הם חודרים למפעל ומטמינים בו חומר נפץ. הפיצוץ גורם לנזק גדול אבל הגרמנים מצליחים להתגבר על כך במהירות. הבריטים מפציצים את המפעל והגרמנים מחליטים להפסיק את הייצור ולהעביר את כל מטען המים הכבדים לגרמניה.
המחתרת מקבלת ידיעה שהמשלוח של המים הכבדים יועבר בחביות למעבורת אזרחית. פידרסון חודר למעבורת ומניח שם חומר נפץ מופעל בשעון. הוא נכנס למעבורת ומורה לנוסעים לעבור לירכתיים וללבוש חגורות הצלה לשם אימון. בכך הוא מציל חלק מהם ממות כאשר הפיצוץ משקיע את המעבורת ומטענה היקר. הניצולים נאספים בסירות של תושבי המקום.
גולבדין חכמתיאר

גולבדין חכּמתיאר (בפשטו: ګلبدین حکمتیار, נולד ב-26 ביוני 1947) הוא פוליטיקאי ומנהיג צבאי אפגני, מייסדה ומנהיגה של המפלגה חיזב-י אסלאמי (המפלגה האסלאמית) באפגניסטן. הוא כיהן כשנה כראש ממשלת אפגניסטן בשנים 1993–1994 וכיהן שנה ב-1996.
לאחר בריחתו מן הכלא האפגני בשנת 1973, נמלט חכמתיאר לפקיסטן. שם, עם הפלישה הסובייטית למולדתו בשנת 1979, ארגן במימון ה-CIA ארגון צבאי של מוג'אהדין מוסלמים. בעקבות הדחת הנשיא מוחמד נג'יבאללה בקאבול בשנת 1992, פתחו חכמתיאר ומנהיגים שבטיים אחרים במלחמת אזרחים כוללת שהביאה למותם של אזרחים רבים, כ-50,000 בקאבול בלבד. חכמתיאר עלה לשלטון כראש ממשלה בשנים 1993–1994 וכיהן שוב בתפקיד זה ב-1996, לפני שכוחות הטליבאן כבשו את קאבול והכריחו אותו להימלט לגלות בטהראן.
אחרי נפילת הטליבאן ב-2001 התיישב חכמתיאר בפקיסטן ומשם הנהיג מיליציה משלו נגד ממשלת חאמיד כרזאי ונגד הקואליציה הבינלאומית באפגניסטן.
חכמתיאר, הנחשב למנהיג שנוי במחלוקת, כונה "התליין מקאבול" מפני שהיה אחראי להרס רב ולמותם של אזרחים רבים בבירה האפגנית. הוא הואשם גם בכך שהשקיע יותר מאמץ בחיסול יריביו מקרב המוג'אהדין מאשר במאבק בצבא הסובייטי.
בשנת 2016 הוא חתם על הסכם שלום עם הממשלה האפגנית, שהרשתה לו לשוב למדינה אחרי 20 שנות גלות.
ביוגרפיה > שנותיו הראשונות

גולבדין חכמתיאר נולד ב-1947 ביישוב ורטאפור שבנפת אמאם סחיב במחוז כונדוז שבצפון אפגניסטן, כבן לשבט חרוטי מקרב הפשטונים גילזאי. המידע על מקום וזמן הולדתו ועל משפחתו אינו ברור. לפי מקורות אחדים נולד במחוז בגלאן (בע'לאן) או אף במחוז לגמאן ובשנת 1944. אביו, גולם קאדר, הגיע למחוז כונדוז מאזור מוצאו במחוז ע'זני. לפי שמועות מסוימות היה בן מחוץ לנישואים של בעל אחוזות עשיר שלא הכיר בו כבן.אחרי שסיים ב-1968 את לימודיו בתיכון "שר ח'אן" בכונדוז, הבחין גולם סרוואר נאשר, מנהיג שבט חרוטי ואיש עסקים, בכישרונו כתלמיד, ושלח אותו ללמוד באקדמיה הצבאית מכתב קאלה. אולם אחרי שנתיים של לימודים סולק מן האקדמיה בגלל דעותיו הפוליטיות האנטי-ממסדיות. בהמשך בשנים 1970–1972 למד חכמתיאר הנדסה באוניברסיטת קאבול. אף על פי שלא סיים את התואר, מאוחר יותר נהגו חסידיו לפנות אליו כאל "מהנדס חכמתיאר".
בימי התיכון היה למשך 4 שנים פעיל ב"מפלגה הדמוקרטית של העם" PDPA, בעלת מגמות סוציאליסטיות-קומוניסטיות. ב-1972 נעצר באשמת רצח הסטודנט סיידל סוחנדן, שהנהיג את הקבוצה המאואיסטית "שולה יה ג'אוודאן".אולם קיבל חנינה ב-1973 בעקבות הדחת המונרכיה על ידי מוחמד דאוד חאן. בימים הראשונים של המשטר הרפובליקני של מוחמד דאוד ח'אן גלה תקופה בפקיסטן. הוא הצטרף לארגון "הנוער המוסלמי" (סזמאן-א ג'אוונאן-א מוסלמאן) שהשפעתו עלתה בגלל התנגדותו להתחזקות ההשפעה הסובייטית בקרב מפלגת PDPA.
חכמתיאר אימץ גישה מוסלמית רדיקלית, קיצונית יותר מזו של מנהיגים מוסלמים צעירים מסביבו, כדוגמת אחמד שאה מסעוד, שלמד גם הוא הנדסה בקאבול. בדומה לבורחנודין רבאני כסטודנט התנגד לנוכחותן של בנות באוניברסיטה ונהג לאיים עליהן ולהתיז בפניהן חומצה.
ב-1975 ניסה חכמתיאר יחד עם שותפים פקיסטנים לרצוח את מסעוד, אז בן 22, אך לא הצליח.
בשנת 1975 ה"החברה המוסלמית" התפצלה בין חסידיו של מסעוד ושל בורחנודין רבאני, מנהיג ג'מיעת-א אסלאמי, ה"מתונים" יותר ולבין חסידי חכמתיאר הקיצונים, שהקימו את חיזב-א אסלאמי, המפלגה האסלאמית. ג'מיעת-א אסלאמי של רבאני דגלה בהשתלטות הדרגתית על מנגנוני המדינה אמצעות בנייה בהתמדה של תמיכה עממית. לעומת זאת "המפלגה האסלאמית" בראשות חכמתיאר דגלה במאבק מזוין ואלים להשגת השלטון.
ביוגרפיה > בגלות פקיסטן

פעילים מן האופוזיציה האפגנית וביניהם חכמתיאר הגיעו אחרי 1973 לפשאוור בפקיסטן השכנה, על מנת להתאמן לקראת המאבק במשטר של מוחמד דאוד. באותם הימים עלה המתח בין אפגניסטן לפקיסטן.
נטען שאחת הסיבות לכך הייתה סוגיית "תחיית פשטוניסטן" שהועלתה על ידי דאוד. חכמתיאר ואסלאמיסטים אחרים התאמנו במחנות מיוחדים תחת חסות הגנרל נסירוללה בבאר, מושל המחוז ח'ייבר פח'טונח'ווה ובברכת ראש הממשלה הפקיסטני זולפיקר עלי בהוטו. בסוד העניינים היו כנראה גם שירותי מודיעין אמריקאיים ובריטים.
השלטונות הפקיסטנים תמכו בעיקר בפלג הרדיקלי יותר, של חכמתיאר. באוקטובר 1975 פלג זה ארגן מרד באפגניסטן, אולם מחמת חוסר תמיכה בעם, הוא נכשל ומאות פעילי "המפלגה האסלאמית" נעצרו.
"חיזב-א אסלאמי" עוצבה כאוונגרד אליטיסטי המבוסס על אידאולוגיה אסלאמית קפדנית ביותר, וכארגון הומוגני, אותו הגדיר אוליביי רואה כמסוג "לניניסטי", והשתמש בשפה של המהפיכה האיראנית.
בסיסה היה באותם הימים במחנות הפליטים נאסיר באג, וורסק ושמשאטו בפקיסטן. במחנות אלה יצר חיזב-א אסלאמי רשת חברתית ופוליטית ופעלה בכל מקום - החל מבתי ספר ועד בתי הסוהר, בתמיכת השלטונות ושירותי המודיעין של פקיסטן.
אחרי השנים 1976–1977 עשה הנשיא האפגני דאוד מחוות לפקיסטן שהביאו לפיוס עם המנהיג הפקיסטני בהוטו. עם זאת תמיכתו של בהוטו בחכמתיאר לא הופסקה וגם אחרי הדחתו של בהוטו על ידי מוחמד זיא אל-חאק ב-1977, השליט החדש המשיך בתמיכה זו.
אחרי שהמפלגה PDPA השתלטה על השלטון באפגניסטן התחיל חכמתיאר בפעולות ברמה מוגבלת נגד ה שלטון החדש משטח פקיסטן.
ביוגרפיה > תפקידו בהתנגדות האנטי-סובייטית

בעת הפלישה הסובייטית לאפגניסטן קיבל חכמתיאר סיוע רחב מערב הסעודית, פקיסטן, ארצות הברית ומשירותי המודיעין של בריטניה. אף התקבל אצל ראש ממשלת בריטניה, מרגרט תאצ'ר בדאונינג סטריט. בעוד שארגונו טען ליעילות מרבית במאבק בסובייטים, ומשום כך נהנה מהסיוע הנדיב ביותר של המשטר זיא-אל-חאק, ישנן דעות לפיהן לא היה לו תמיכה עממית אמיתית ואף לא בסיסים בתוך שטח אפגניסטן. מפלגתו של חכמתיאר לא נודעה, לפי פיטר ברגן, בניצחונות משמעותיים בקרב בעת המלחמה בסובייטים, עסקה לעומת זאת באימון פעילים אסלאמיסטים מכל רחבי תבל, ובחיסולים של מוג'חידין רבים מן הסיעות היריבות, תוך אימוץ אידאולוגיה עוינת ביותר למערב. בנוסף לכ-600 מיליון דולר סיוע מארצות הברית, קיבל חכמתיאר את חלק הארי מן הסיוע הסעודי להתנגדות. נוכח מזימותיו נגד כל פלגי המוג'חידין האחרים, מצא זיא אל חאק לנכון להזהירו כי הוא חייב להימצא תחת פיקוח פקיסטני ושהוא תלוי בחסדי פקיסטן.
נמתחה על חכמתיאר ביקורת חריפה על התנהגותו בעת המלחמה עם הסובייטים וגם בימי מלחמת האזרחים, על גישתו הקסנופובית, על מאבקיו ובריתותיו עם כל קבוצה אחרת באפגניסטן. הוא הורה על תקיפות תכופות בסיעות היריבות מקרב ההתנגדות האסלאמית, כדי להחלישן ולשפר את מעמדו בוואקום השלטוני שלאחר נסיגת הסובייטים. הודות למזימותיו בשנת 1976 נעצר אחמד שאה מסעוד בפקיסטן כחשוד ב"ריגול". פעם אחרת אחרי שסיכם עם מסעוד על מתקפה בעמק פנג'שיר, ברגע האחרון סירב חכמתיאר לגייס את כוחותיו במתקפה זו, והשאיר את כל כובד המבצע על מסעוד לבדו. בקושי הצליח מסעוד לצאת בחיים מן העימות.
בשנת 1987 רצחו אנשי חכמתיאר את הצלם הבריטי אנדי סקז'יפקוויאק, שהתכונן להביא למערב הוכחות להצלחותיו של מסעוד. חרף מחאות הנציגים הבריטים, לא העניש חכמתיאר את רוצחים ולהפך, תיגמל אותם.
דוגמה אחרת לפעילות המכוונת נגד הפלגים המתנגדים האחרים, ב-9 ביולי 1989, אחד ממפקדיו, סייד ג'אמאל, ביצע מארב והרג 30 מפקדים של כוחות "שורה-יה-נאזאר" של מסעוד בפרחאר, במחוז תחאר.
ב-1987 תקפו לוחמיו של חכמתיאר שיירה על 96 סוסים של "רופאים ללא גבולות שהובילה סיוע רפואי לצפון אפגניסטן. השלל שנשדד כלל האספקה בתרופות ובכסף (לקניית מזון) לשנה שלמה שנועדה לכפריים באזור. שנה קודם, שליח צרפתי שהביא כסף לאיכרים נרצח גם הוא על ידי ממפקדיו של חכמתיאר. יש חשדות כי גם שני העיתונאים האמריקאים לי שפורו וג'ים לינדלוס שליוו את חכמתיאר ב-1987, לא נהרגו על ידי הסובייטים כפי שנטען, אלא על ידי לוחמיו של חכמתיאר עצמו בזמן עימות עם גרילרים מוסלמים אחרים.
בנוסף תוארו מקרים שבהם חכמתיאר נשא ונתן עם מיליציות פרו-קומוניסטיות בצפון אפגניסטן.
המחבר אלפרד מק-קוי האשים את CIA על שהבטיחו לחכמתיאר חסינות מהאשמות לסחר סמים תמורת השתתפותו במאבק בסובייטים.
בינתיים ב-1986 הגיע בראש המשטר הקומוניסטי ד"ר מוחמד נג'יבוללה. הוא הזמין את חכמתיאר להצטרף לממשלתו אך הוא סירב, אף על פי שקיבל הבטחות לקבלת סמכויות נרחבות. ב-15 בפברואר 1989 החייל הסובייטי האחרון עזב את המדינה. נסיגת הסובייטים איפשרה הרחבת פעילות המרד האיסלאמיסטי נגד המשטר.
בשנת 1990 חכמתיאר שיתף פעולה עם הגנרל שאהנוואז תנאי, שר הביטחון של הממשלה הקומוניסטית (PDPA הענף "חאלק") בניסיון הפיכה נגד נג'יבוללה. הניסיון לא הצליח והגנרל תנאי נמלט לפקיסטן.
ביוגרפיה > נפילת "הרפובליקה הדמוקרטית" והקמת "המדינה האסלאמית" 1996-1992

באפריל 1992 כשהתחילה התמוטטות "הרפובליקה הדמוקרטית של אפגניסטן", בכירים רבים מן הממשל הצטרפו לפלגים השונים של המוג'חידין, לפי שייכותם האתנית והעדפותיהם הפוליטיות. רוב חברי ה"חאלק", סיעה מתוך PDPA, שהיו ברובם פשטונים, הצטרפו לחכמתיאר. בעזרתם החל מ-24 באפריל הוא התחיל להחדיר כוחות לתוך קאבול והודיע כי כבש את העיר ושאם מנהיגים אחרים ינסו לטוס לקאבול הוא יפיל אותם.
נוכח מצב זה, המנהיג החדש של "הממשלה האסלאמית הזמנית של אפגניסטן", סיבג'טוללה מוג'דדי מינה את אחמד שאה מסעוד לשר הביטחון והאיץ אותו לפעול מידית. ואכן ב-25 באפריל 1992 וביומיים הבאים הצליח מסעוד לגרש את חיזב-א אסלאם ואת בני בריתו מקאבול.
ב-25 במאי 1992 חתם מסעוד הסכם שלום עם חכמתיאר, לפיו התמנה חכמתיאר לראש הממשלה. יחד עם זאת ההסכם נפל מפני שחכמתיאר הואשם במתקפת טילים על מטוסו של הנשיא החדש מוג'דדי. למחרת חודשו הקרבות בין כוחותיהם של בורחנודין רבאני, של מסעוד ושל המנהיג האוזבקי עבד אל-ראשיד דוסטום (התנועה האסלאמית הלאומית של אפגניסטן) לבין כוחות "המפלגה האסלאמית" של חכמתיאר.
בשנים 1992–1996, במה שנקראה מלחמת האזרחים האפגנית (1996-1992) החריבו הפלגים הלוחמים ביניהם את רובה של העיר קאבול והרגו אלפי אנשים, רובם אזרחים. כל הפלגים השתתפו בהרס, אבל מפלגתו של חכמתיאר הייתה אחראית למרבית הנזקים, בגלל מנהגה לכוון את הנשק באופן יזום נגד אזורים מיושבים באזרחים.
יש סבורים כי חכמתיאר הפגיז את קאבול כנקמה על מה שהוא החשיב לשיתוף פעולה של התושבים עם הכיבוש הסובייטי, ומשום דבקותם החלשה בדת.
בריאיון ל"ניו יורק טיימס"הוא הצהיר:"כבר יש מיליון וחצי שאהידים. אנו מוכנים להגיש לא פחות כדי להקים רפובליקה אסלאמית אמיתית"
מתקפותיו נועדו גם להראות שממשלת רבאני-מסעוד אינה מסוגלת להבטיח את הגנת האוכלוסייה. ב-1994 כרת חכמתיאר ברית עם דוסטום ועם חיזב-א-וחדת, מפלגה שיעית של בני חאזארה, כדי להקים את "מועצת התיאום" (שורה-א המהנגי).ביחד הם צרו על קאבול והפגיזו אותה בפגזים ובטילים עד כדי כך שצוותי האו"ם בעיר וחברי ממשלה נאלצו להתפנות. אולם הברית החדשה לא הפיקה מכך תועלת רבה. ביוני 1994 הצליח מסעוד לגרש את חייליו של דוסטום מקאבול.